Nafarroako Parlamentuko Mahaiak, 2022ko otsailaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Virginia Magdaleno Alegría andreak Justiziaren digitalizazioaren arloan abiarazten ari diren neurriei buruz aurkeztutako galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko otsailaren 21ean

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Virginia Magdaleno Alegría andreak, Legebiltzarreko Erregelamenduak ezarritakoaren babesean, honako galdera hau egiten du, Migrazio Politiketako eta Justiziako kontseilari Eduardo Santosek Osoko Bilkuran ahoz erantzun dezan:

COVID-19aren pandemiak agerian utzi du espediente elektronikoaren beharra. Beste alde batetik, Ministroen Kontseiluak onetsi egin du Justiziako zerbitzu publikoaren efizientzia digitalari buruzko Legearen aurreproiektua; Efizientzia Prozesalari buruzko Legearekin eta Antolaketaren Efizientziari buruzko Legearekin batera, lege-oinarria da 2030 Justizia Planerako, Justiziaren zerbitzu publikoa eraldatzeko eta efizienteago bihurtzeko xedez.

Zere neurri ari da abiarazten Migrazio Politiketako eta Justiziako Departamentua justiziaren digitalizazioaren arloan, justiziaren zerbitzu publikoa efizienteagoa, irisgarriagoa eta gardenagoa izan dadin?

Iruñean, 2022ko otsailaren 17an

Foru parlamentaria: Virginia Magdaleno Alegría